Lewer 2 middelsag terte. Voorverhit oond tot 180C ( 350F) Smeer 2 terborde met 1l volume elk, of bespuit met kleefwerende middel. Klits 4 eiergele, 200g (250ml) suiker en 60g (75ml) botter/margarien gesmelt saam tot romerig. Sif 140g (250ml) (ongesif afgemeet) koekmeelblom ( ek verkies 1/2 meelblom, 1/2 mielieblom), 5ml bakpoeier en ;n knypie sout saam. Klits die meelmengsel by die eiergeelmengsel in. Voeg 1l melk en 5ml vanieljegeursel by en meng. Klits 4 eierwitte tot styf en vou liggies in met 'n metaallepel by die melkmengsel. Die mengsel is dun. Gooi dit in die tertborde en strooi 40g ( 50ml) kaneelsuiker oor. Bak die terte 40 - 50 minute op die middelste oondrak tot gaar. Bedien die melkterte warm of koud. Annette